Når han møter henne
Årets valg byr på en virkelig statsministerduell. En sånn som vi må en del år tilbake for å se maken til. Valget er nå så jevnt at den personlige kappestriden mellom Solberg og Støre kan avgjøre. Hvem av de to har størst appell hos flytvelgerne i midten? Den betydelige delen av den stadig større norske middelklassen som vaker mellom Høyre og Ap. Og kanskje Venstre? I opptakten til valget har mye handlet om velgerbevegelsene litt lenger ut i Norge. De største rystelsene har Senterpartiet stått for. Med særdeles effektiv og retorisk sterk kommunikasjon fra partileder Trygve Slagsvold Vedum, klarte Sp å gjøre den klassiske tvekampen mellom sentrum og periferi til Norges viktigste politiske sak i tomrommet etter flyktningkrisen. Men nå tror jeg det er over, ingen lurer vel lenger på hva Sp og Vedum mener om norsk politikk. Partiet har nesten doblet sin oppslutning, det spørs om det nå er mer å hente.
Den personlige statsministerduellen mellom Erna Solberg og Jonas Gahr Støre kan avgjøre det jevneste valget på lenge.